EELNÕU 2020/267

								KOMISJONID:

eelarve- ja arengu-	JK	
haridus-		
kultuuri- 		
majandus-	X	
revisjoni-		
sotsiaal- 		

VILJANDI LINNAVOLIKOGU

OTSUS

18. juuni 2020   nr

Loa andmine varaliste kohustuste võtmiseks 
Viljandi Männimäe jalgpallihalli projekteerimis-
ehitustööde ostmiseks

Kohaliku omavalitsuse üksuse finantsjuhtimise seaduse § 28 lõike 3 ja Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ § 17 lõike 7 ja Viljandi Linnavalitsuse 29.10.2018 määruse nr 21 ,,Viljandi linna hankekord“ § 1 lõike 2 alusel Viljandi Linnavolikogu

o t s u s t a b:

1. Lubada Viljandi Spordikeskusel võtta varalisi kohustusi Viljandi Männimäe jalgpallihalli projekteerimis-ehitustööde ostmise hankelepingu sõlmimiseks.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Kaidi Braun, Reet Alev
Esitatud: 01.06.2020
Esitaja: Viljandi Linnavalitsus			Ettekandja: Madis Timpson
Lk arv:3
Hääletamine: koosseisu häälteenamus

Seletuskiri
Loa andmine varaliste kohustuste võtmiseks Viljandi Männimäe jalgpallihalli projekteerimis-ehitustööde ostmiseks

Eelnõu eesmärgiks on saada volikogult luba riigihanke tulemusena Viljandi Männimäe jalgpallihalli projekteerimis-ehitustööde ostmise hankelepingu sõlmimiseks.

Kuna hankelepinguga võetakse kohustusi 2021. eelarveaastaks, siis on hankelepingu sõlmimiseks vajalik volikogu luba.

Viljandi linna arengustrateegia 2030+ ja Viljandi linna arengukava aastateks 2020-2025 kohaselt on peatüki „Kultuuri- ja spordilinn Viljandi“ tegevuskava meetme 28 Aktiivses kasutuses olevate spordirajatiste kaasajastamine ühe tegevusena ette nähtud jalgpallihalli ehitamine 2021. aastal. 

Viljandi Linnavalitsuse 29.10.19 korraldusega nr 497 on algatatud kinnistute Riia mnt 95, Riia mnt 95a ja Riia mnt 97 detailplaneering, mille koostamise eesmärgiks on laiendada talveperioodil jalgpallurite sportimisvõimalusi ja ehitada eelnimetatud kinnistute asukohas jalgpallihall (vt eelnõule lisatud detailplaneeringu põhijoonist).

Kultuuriministri 30.03.2020 käskkirjaga nr 51 eraldati Viljandi Spordikeskusele toetus summas 1 500 000 eurot jalgpalli sisehalli ehitamiseks (2020. aasta riigieelarve seaduse § 1 osa 6 jaos 6 olev sihtotstarbeline toetus multifunktsionaalsete aastaringselt kasutatavate spordiväljakute, sh jalgpalli sisehallide rajamiseks). Investeeringutoetuse kasutamiseks on Kultuuriministeerium ja Viljandi Spordikeskus 02.04.2020 sõlminud riigieelarvelise toetuse kasutamise lepingu nr 7‑17/2941-2. Toetuse kasutamise abikõlbulikkuse periood on 01.01.2020 kuni 31.12.2021 ning abikõlbulikuks kuluks on projekti tegevuste elluviimisega otseselt seotud kulud.

Viljandi Männimäe jalgpallihalli rajamise hinnanguline käibemaksuta maksumus on 2 245 000 eurot, millest riigieelarveline toetus on 1 500 000 eurot ja omafinantseering 745 000 eurot. Projekti omafinantseeringu katteks on planeeritud kasutada osaliselt Riigihalduse ministri 15.05.2020 määrusega nr 19 kehtestatud ,,COVID-19 eriolukorras kohaliku omavalitsuse üksustele investeeringuteks, lammutamise ja remonttöödega seotud tegevusteks toetuse eraldamise ning kasutamise tingimuste ja korra“ alusel Viljandi linnale eraldatavat toetust. 

Projekti elluviimise ajakava on pingeline. Kuna ehitustööde hankeleping peab toetuse tingimuste kohaselt olema sõlmitud hiljemalt käesoleva aasta 15. novembriks, siis on kavandatud nii, et ehitustööd ostetakse projekteerimis-ehitustöödena eelprojekti alusel. See tähendab, et tulevane ehitustöövõtja koostab eelprojekti põhiselt ka kogu vajaliku projektdokumentatsiooni tööprojekti staadiumis. 

Eelprojekti koostaja on läbiviidud hanke tulemusena Klotoid OÜ, lepingu täitmise tähtpäev on 04.09.2020. Projekteerimis-ehitustööde detailsemalt ajakava tänases situatsioonis veel planeerida ei saa. Kuid hankelepingu täitmise tähtpäev on kavandatud oktoobrisse 2021, st selleks ajaks peab jalgpallihallil olema kasutusluba. Projekteerimis-ehitustööde hankelepingu eeldatav käibemaksuta maksumus on 2 245 000 eurot. 

(allkirjastatud digitaalselt)
Kaidi Braun 
hangete peaspetsialist	

(allkirjastatud digitaalselt)
Reet Alev
linnaarengu peaspetsialist